钦定古今图书集成/理学汇编/文学典/第111卷 > 冯时可
## 钦定古今图书集成/理学汇编/文学典/第111卷 > 冯时可

按《松江府志》：时可字元成，大理恩之第八子。隆庆辛
未进士，累官按察使。一生扬历仕途，所著皆有治绩，
尤以千秋之业为海内所重。弱冠登朝，筮仕刑兵两
曹，所事五尚书，有建白，辄属公视草，肆力为文，遂登
坛坫已，繇蓟门历河南、荆蜀，入夜郎去国。天末，作《西
征集》。自粤入楚入浙，往来万里，历臬藩三迁，作《超然
楼集》。里居吴阊，文誉四驰。又作《天池》《石湖》《皆可》《绣霞》、
“北征”诸集。晚年出山，西陟罗浮，南逾金齿，中航彭蠡、
洞庭，作《后北征》《燕喜》《溟南》、“武陵”诸集。他是宝善编《艺
海洞》酌五经诸解。文有关系，窥古作者。性不喜问生
产，室无长物。四方谒文者无虚日。间有馈遗，随手散
去，贫宗寒士，无不溉其润。道貌落穆，下笔辄有风霜，
不肯阿借，为前后词人之冠。